ముస్లిం ప్రపంచం

ముస్లిం ప్రపంచం లేదా ఇస్లామీయ ప్రపంచం అనగా ప్రపంచంలో నివసించే ముస్లిం సముదాయం లేదా ఉమ్మహ్.

ది ఫోరం ఆన్ రెలిజియన్ అండ్ పబ్లిక్ లైఫ్ 2009 నివేదిక విశేషాలు 
ప్రపంచంలో 220 కోట్ల మంది క్రైస్తవులున్నారు.ముస్లిం జనాభా 157 కోట్లు. 232 దేశాల్లో ముస్లిమున్నారు. ప్రతి నలుగురిలో ఒకరు ముస్లిం.లెబనాన్ కంటే జర్మనీలోనే ఎక్కువగా ముస్లింలు .సిరియాలో కంటే చైనాలోనే ఎక్కువ మంది ముస్లింలున్నారు. జోర్డాన్, లిబియా రెండు దేశాల్లో ఉన్న ముస్లింల కంటే రష్యాలోనే ఎక్కువమంది ముస్లింలు ఉన్నారు. అఫ్ఘానిస్థాన్‌లో ఉన్నంతమంది ముస్లింలు ఇథియోపియాలోనూ ఉన్నారు.దీన్ని బట్టి ముస్లింలు అంటే అరబ్‌లు అనేదానికి ఇక అర్థం లేదు.మొత్తం ముస్లింలలో 60 శాతం మంది ఆసియాలోనే ఉన్నారు.మరో 20 శాతం మంది మధ్యప్రాచ్యం, ఉత్తర ఆఫ్రికా ప్రాంతాల్లోనూ, 15 శాతం మంది ఆఫ్రికాలోని సబ్ సహారా ప్రాంతంలోనూ, 2.4 శాతం మంది యూరప్‌లోనూ, 0.3 శాతం మంది అమెరికాలోనూ ఉన్నారు.ఆసియాలో ముస్లింలు అధికంగా ఉన్న దేశాలే ఎక్కువ.ఇస్లాం ప్రధాన మతంగాలేని దేశాల్లోనే సుమారు ఐదో వంతు ముస్లింలు (31.7 కోట్లు) ఉన్నారు.ముస్లింలను మైనారిటీలుగా పరిగణిస్తున్న ఐదు దేశాల్లోనే (భారత్‌లో 16.1 కోట్లు, ఇథియోపియాలో 2.8 కోట్లు, చైనాలో 2.2 కోట్లు, రష్యాలో 1.6 కోట్లు, టాంజానియాలో 1.3 కోట్లు) ప్రపంచ ముస్లింలలో 3/4 వ వంతుమంది ఉన్నారు.ఇండోనేషియాలో అత్యధికంగా 20.3 కోట్ల మంది ముస్లింలు ఉండగా, మూడోస్థానంలో ఉన్న భారత్‌లో 16.1 కోట్ల మంది ఉన్నారు. అయినప్పటికీ హిందూ దేశమైన భారత్‌లో వీరి జనాభా 13 శాతమే. మొత్తం ముస్లింలలో 2/3 వంతు మంది పది దేశాలలో కేంద్రీకృతమై ఉండగా, అందులో ఆరు దేశాలు ఆసియాలోనే ఉన్నాయి. మిగిలిన మూడు ఉత్తర ఆఫ్రికాలో, ఒకటి ఆఫ్రికాలోని సబ్ సహారన్ ప్రాంతంలో ఉన్నాయి.ముస్లింలలో 10 నుంచి 13 శాతం మంది షియాలు ఉన్నారు. షియాల్లో 80 శాతం మంది నాలుగు దేశాలలో (ఇరాన్, పాకిస్థాన్, భారత్, ఇరాక్) ఉన్నారు.
దాదాపు 85% సున్నీ ముస్లింలు, 15% షియా ముస్లింలు.ఇస్లామీయ దేశాలు దాదాపు 50 గలవు. ముస్లింల జనాభాలో 20% వరకు అరబ్బులు గలరు. ఆసియా ఖండంలో ముస్లింలు ఎక్కువగా ఉన్నారు. అందులోనూ దక్షిణాసియా, ఆగ్నేయ ఆసియా దేశాలైన ఇండోనేషియా, భారతదేశం, పాకిస్తాన్, బంగ్లాదేశ్ లలో ముస్లింల జనాభా అధికంగా కానవస్తుంది. ఈ ఉదహరించిన దేశాలలో ప్రతిదేశంలోనూ 10 కోట్ల జనాభాకంటే అధికంగా ముస్లింలు కానవస్తారు. అమెరికా ప్రభుత్వ 2006 లెక్కల ప్రకారం చైనాలో దాదాపు 2కోట్ల మంది ముస్లింలు గలరు. మధ్య ప్రాచ్యములో అరబ్బేతర దేశాలైన టర్కీ, ఇరాన్ దేశాలు పెద్ద ముస్లింమెజారిటీ గల దేశాలు; ఆఫ్రికాలో, ఈజిప్టు, నైజీరియా దేశాలలో అధిక ముస్లిం జనాభా గలదు. అనేక యూరప్ దేశాలలో క్రైస్తవం తరువాత, ఇస్లాం అతి పెద్ద రెండవ మతం.

ఇస్లామిక్ దేశాలు, ప్రపంచంలో దాదాపు 55 ఇస్లామిక్ దేశాలున్నాయి. వాటి పేర్లు క్రింద ఇవ్వబడ్డాయి.

 ఆఫ్ఘనిస్తాన్
 అల్బేనియా
 అల్జీరియా
 అజర్‌బైజాన్
 బహ్రయిన్
 బంగ్లాదేశ్
 బెనిన్
 బ్రూనై
 బర్కినాఫాసో
 కామెరూన్
 చాద్
 కొమొరోస్
 జిబౌటి
 ఈజిప్టు
 గాంబియా
 గినియా
 గినియా బిస్సో
 గయానా
 ఇండోనేషియా
 ఇరాన్
 ఇరాక్
 జోర్డాన్
 కజకస్తాన్
 కువైట్
 కిర్గిజిస్తాన్
 లెబనాన్
 లిబియా
 మలేషియా
 మాల్దీవులు
 మాలె
 మారిటానియా
 మొరాకో
 మొజాంబిక్
 నైగర్
 నైజీరియా
 ఒమన్
 పాకిస్తాన్
 పాలస్తీనా
 కతర్
 సౌదీఅరేబియా
 సెనెగల్
 సియెర్రాలియోన్
 సోమాలియా
 సూడాన్
 సురినామ్
 సిరియా
 తజకిస్తాన్
 ట్యునీషియా
 టర్కీ
 తుర్కమేనిస్తాన్
 ఉగాండా
 యునైటెడ్ అరబ్ ఎమిరేట్స్
 ఉజ్బెకిస్తాన్
 వెస్టర్న్ సహారా పశ్చిమ సహారా
 యెమన్

విశేషాలు 

 దార్ ఉల్ ఇస్లాం = అరబ్బీ భాషలో సలాం అంటే శాంతి అని అర్థం. దార్ ఉల్ ఇస్లాం ఆంటే శాంతియుత సీమ అని అర్థం. ఇందుకు విరుద్ధమైనది దార్ ఉల్ హర్బ్.
 దార్ ఉల్ హర్బ్ = అరబ్బీ భాషలో దార్ ఉల్ హర్బ్ అంటే యుద్ధ భూమి. దార్ ఉల్ ఇస్లాం అను పదజాలం ఇందుకు విరుద్ధం. ముస్లింల దృష్టిలో నాస్తికులు (కాఫిర్ లేదా అవిశ్వాసులు లేదా తిరస్కారులు) గల ప్రదేశాలు.

ముస్లింలు గల నాన్-ఇస్లామిక్ దేశాలు 
ఈ దేశాలు ప్రధానంగా సెక్యులర్ దేశాలు.
 భారతదేశం - ప్రభుత్వ గణాంకాల ప్రకారం 13.7% ముస్లింలు గలరు
 రష్యా
 అమెరికా
 కెనడా
 యునైటెడ్ కింగ్ డం
 బల్గేరియా
 యుగొస్లేవియా
 జర్మనీ
 స్వీడన్
 నార్వే
 ఫ్రాన్స్ 
 స్పెయిన్
 ఆస్ట్రేలియా
 న్యూజీల్యాండ్
 చైనా
 జపాన్
 థాయిలాండ్
 శ్రీలంక
 మారిషస్
 నేపాల్
 మంగోలియా
 సింగపూర్

ఇవీ చూడండి 
 ఇస్లాం

మూలాలు

ఇస్లాం
ఇస్లామీయ చరిత్ర